|  |  |
| --- | --- |
| **Projektas** | |
| **PLUNGĖS RAJONO SAVIVALDYBĖS**  **TARYBA** | |
| **SPRENDIMAS** | |
| **DĖL PLUNGĖS RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T1-81 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIŲ SPRENDIMŲ PAKEITIMO** |
| 2022 m. spalio 27 d. Nr. T1- |
| Plungė |

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2022 m. kovo 24 d. sprendimo Nr. T1-81 „Dėl Plungės rajono savivaldybės biudžetinių įstaigų didžiausio leistino pareigybių (be pareigybių, finansuojamų iš ugdymo reikmėms finansuoti lėšų) skaičiaus patvirtinimo“ (kartu su 2022 m. balandžio 28 d. sprendimu Nr. T1-121; 2022 m. birželio 23 d. sprendimu Nr. T1-161 ir 2022 m. rugsėjo 22 d. sprendimu Nr. T1-205) 1 punktu patvirtinto priedo „Plungės rajono savivaldybės biudžetinių įstaigų didžiausiai leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 19 eilutę (Eil. Nr. 19), 20 eilutę (Eil. Nr. 20) , nurodant kitą pareigybių skaičių, ir šias eilutes išdėstyti taip:

|  |  |  |
| --- | --- | --- |
| Eil. Nr. | Įstaigos pavadinimas | Pareigybių skaičius 2022 m. |
| 1 | 2 | 3 |
| 19. | Plungės sporto ir rekreacijos centras | 22,75 |
| 20. | Plungės paslaugų ir švietimo pagalbos centras | 41,25 |

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Regina Žilinskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T1-81 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIŲ SPRENDIMŲ PAKEITIMO“**

2022 m. spalio 11 d.

Plungė

**1. Parengto teisės akto projekto tikslai, uždaviniai, problemos esmė.**

Plungės sporto ir rekreacijos centrui pradėjus Plungės sporto arenos (baseino) veiklą, kai numatomas baseino darbo laikas nuo 6.00 iki 22.00 val., Plungės sporto ir rekreacijos centras prašo padidinti 12,5 etatų be plaukimo trenerių (jie pedagoginiai darbuotojai). Plungės rajono savivaldybės administracijos parengtame sprendimo projekte maksimalus etatų skaičius didinamas 12 etatų (be plaukimo trenerių):

|  |  |  |
| --- | --- | --- |
| Eil. Nr. | Pareigybė | Etatų skaičius |
| 1 | 2 | 3 |
| 1. | Inžinierius energetikas | 1 |
| 2. | Baseino prižiūrėtojas | 4 |
| 3. | Administratorius-kasininkas | 3 |
| 4. | Valytojas | 3,5 |
| 5. | Darbininkas-kiemsargis | 0,5 |
|  | Viso: | 12 |

Plungės paslaugų ir švietimo pagalbos centrui pradėjus Plungės sporto arenos (baseino) veiklą, didinamas 0,5 buhalterio etatas.

**2. Kaip šiuo metu yra sprendžiami projekte aptarti klausimai.**

Visi iškilę klausimai bus sprendžiami po sprendimo įsigaliojimo.

**3. Kodėl būtina priimti sprendimą, kokių pozityvių rezultatų laukiama.**

Būtina patvirtinti įstaigoms didžiausią pareigybių skaičių, kuris užtikrintų normalų ir saugų įstaigų funkcionavimą.

**4. Siūlomos teisinio reguliavimo nuostatos.**

Tarybos sprendimu patvirtintas didžiausias leistinas pareigybių skaičius.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimui įgyvendinti 1 mėnesiui Plungės sporto ir rekreacijos centrui reikės darbo užmokesčiui be pedagoginių darbuotojų – 12 100 eurų. Plungės paslaugų ir švietimo pagalbos centrui 1 mėnesiui reikės 800 eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pakeisti Plungės rajono savivaldybės tarybos 2022 m. kovo 24 d. sprendimo Nr. T1-81 „Dėl Plungės rajono savivaldybės biudžetinių įstaigų didžiausio leistino pareigybių (be pareigybių, finansuojamų iš ugdymo reikmėms finansuoti lėšų) skaičiaus patvirtinimo“ (kartu su 2022 m. balandžio 28 d. sprendimu Nr. T1-121; 2022 m. birželio 23 d. sprendimu Nr. T1-161; 2022 m. rugsėjo 22 d. sprendimu Nr. T1-205) 1 punktu patvirtinto priedo „Plungės rajono savivaldybės biudžetinių įstaigų didžiausiai leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 19 eilutę (Eil. Nr. 19), 20 eilutę (Eil. Nr. 20) , nurodant kitą pareigybių skaičių.

**7. Kokios korupcijos pasireiškimo tikimybės, priėmus šį sprendimą.**

Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.**

Projektas parengtas vadovaujantis Plungės paslaugų ir švietimo pagalbos centro 2022 m. spalio 4 d. raštu Nr. V4-2925 „Dėl papildomo buhalterės etato skyrimo“; Plungės sporto ir rekreacijos centro 2022 m. spalio 10 d. prašymu Nr. S-282.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.**

Plungės sporto ir rekreacijos centrui, Plungės paslaugų ir švietimo pagalbos centrui.

**11. Kita svarbi informacija.**

Nėra.

Rengėja

Finansų ir biudžeto skyriaus vyriausioji specialistė Regina Žilinskienė