|  |  |
| --- | --- |
| **Projektas** | |
| **PLUNGĖS RAJONO SAVIVALDYBĖS**  **TARYBA** | |
| **SPRENDIMAS** | |
| **DĖL PLUNGĖS RAJONO SAVIVALDYBĖS – VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS DALININKĖS– TURTINIŲ IR NETURTINIŲ TEISIŲ IR pareigų SUTIKIMO PERDUOTI VALSTYBĖS NUOSAVYBĖN** |
| 2022 m. spalio 27 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos viešųjų įstaigų įstatymo 7 straipsnio 6 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymo 2 straipsnio 2 dalimi, Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 19**1** straipsniu įstatymo 3 straipsnio 2 dalimi ir atsižvelgdama į Lietuvos Respublikos sveikatos apsaugos ministerijos 2022 m. rugsėjo 21 d. raštą Nr. (10.1.1.2E-421)10-2921 „Dėl kuo skubesnio viešųjų greitosios medicinos pagalbos įstaigų savininko teisių ir pareigų perdavimo“, Plungės rajono savivaldybės taryba nusprendžia:

Sutikti perduoti Plungės rajono savivaldybės – viešosios įstaigos Plungės rajono greitosios medicinos pagalbos dalininkės – turtines ir neturtines teises ir pareigas valstybės nuosavybėn.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS – VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS DALININKĖS– TURTINIŲ IR NETURTINIŲ TEISIŲ ir pareigų SUTIKIMO PERDUOTI VALSTYBĖS NUOSAVYBĖN“**

2022 m. rugsėjo 27 d.

Plungė

**1. Parengto teisės akto projekto tikslai.** Šiai dienai yra priimti GMP reformos įstatymai. 2022-05-19 priimtas Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymas Nr. XIV-1112.

2022-05-19 priimtas Lietuvos Respublikos sveikatos sistemos įstatymo Nr. I-552 2 straipsnio pakeitimo ir Įstatymo papildymo 19-1 straipsniu įstatymas Nr. XIV-1113.

Lietuvos Respublikos Vyriausybė, sveikatos apsaugos ministras ir savivaldybių tarybos iki 2023 m. balandžio 1 d. priima įstatymų įgyvendinamuosius teisės aktus.

Nuo 2023 m. liepos  1 d. veiksianti greitosios medicinos pagalbos (toliau – GMP) tarnyba bus kuriama jau veikiančių savivaldybių GMP viešųjų įstaigų, kurių savininko teisės ir pareigos bus perduotos valstybei, pagrindu, t. y. Sveikatos apsaugos ministerija, perėmusi jų savininkų teises ir pareigas, šias visas viešąsias įstaigas reorganizuos į vieną viešąją įstaigą GMP tarnybą. Savivaldybių GMP viešųjų įstaigų, veikiančių kaip atskiri juridiniai asmenys, skaičius yra 17, o iki šios dienos sprendimus dėl savivaldybių GMP viešųjų įstaigų savininko teisių ir pareigų perdavimo yra priėmusios tik 6 savivaldybės. Sveikatos apsaugos ministerijai ypatingai svarbu kuo greičiau turėti visų savivaldybių GMP viešųjų įstaigų, kurios veikia kaip atskiri juridiniai asmenys, savininkų teises ir pareigas, o tam reikia, kad savivaldybių tarybos kuo greičiau priimtų sprendimus dėl GMP viešųjų įstaigų savininko teisių ir pareigų atidavimo valstybei.

Rezultatas – 2022 m. gruodžio 1 d. LRV nutarimas perimti savininko teises valstybės nuosavybėn. Greitosios medicinos pagalbos paslaugas Lietuvoje teikia viena Greitosios medicinos pagalbos tarnyba. GMP tarnyba tampa viešąja įstaiga, kurios savininkė yra valstybė.

**2.** **Kaip šiuo metu yra sprendžiami projekte aptarti klausimai.** Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos viešųjų įstaigų įstatymo 7 straipsnio 6 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymo 2 straipsnio 2 dalimi, Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 19**1** straipsniu įstatymo 3 straipsnio 2 dalimi ir atsižvelgdama į Lietuvos Respublikos sveikatos apsaugos ministerijos 2022 m. rugsėjo 2 d. raštą Nr. (10.1.1.2E-421)10-2921 „Dėl kuo skubesnio viešųjų greitosios medicinos pagalbos įstaigų savininko teisių ir pareigų perdavimo“, rengiamas šis tarybos sprendimas.

Plungės rajono savivaldybei nuosavybės teise priklauso turtas, dėl kurio perdavimo bus sprendžiama jau kitame vėlesniame tarybos posėdyje atskiru sprendimu:

1. Viešajai įstaigai Plungės rajono greitosios medicinos pagalbai patikėjimo teisepagal patikėjimo sutartįperduotas nekilnojamasis turtas, kurio bendra įsigijimo vertė – 27 131,72 Eur.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | |  | |  |  | | |
| **Eil. Nr.** | **Unikalus Nr.** | | **Adresas** | | | **Bendras plotas (kv.m)** | **Pavadinimas** | | **Kiekis (vnt.)** | **Įsigijimo vertė (Eur)** |
| 1. | 6897-1003-8097 | | Beržų akligatvis Nr.7, Plungė (plane žymimas 12G1p) | | | 422,73 | Pastatas-garažas | | 1 | 8721,44 |
| 2. | 4400-2391-1433:7610 | | J.Tumo – Vaižganto g. Nr.97B ,Plungė, garažo Nr.1 | | | 270,90 | Pastatas - garažas | | 1 | 18410,28 |
| Iš viso | | | | | | | | | **2** | **27131,72** |

1. Viešajai įstaigai Plungės rajono greitosios medicinos pagalbai patikėjimo teisepagal patikėjimo sutartį perduotas kitas ilgalaikis materialusis turtas, kurio bendra įsigijimo vertė – 94 069,49 Eur.

|  |  |  |  |  |  |
| --- | --- | --- | --- | --- | --- |
|  | |  | |  | |
| **Eil. Nr.** | | **Inventoriaus Nr.** | | **Įsigijimo data** | | **Pavadinimas** | | **Kiekis (vnt.)** | **Įsigijimo vertė (Eur)** |
| 1. | | 123029 | | 1980-12-01 | | Metaliniai stelažai | | 1 | 349,17 |
| 2. | | 123028 | | 1997-09-30 | | Šilumos skaitiklis | | 1 | 647,96 |
| 3. | | 123020 | | 1972-01-01 suv | | Tekinimo staklės | | 1 | 1632,35 |
| 4. | | 12060133 | | 2018-07-31 | | Transporto priemonė  ,,Volkswagen Transporter“, valstybinis Nr.DRC864, identifikavimo kodas WV1ZZZ7HZ8H116058, pagaminimo metai 2008-07-04 | | 1 | 91440,01 |
| Iš viso | | | | | | | | **4** | **94069,49** |

3. Plungės rajono greitosios medicinos pagalbai savivaldybės administracijos patikėjimo teise valdomas trumpalaikis materialusis turtas – suvirinimo agregatas (produkto kodas Nr. ATAT-1400001491, bendras kiekis – 1 vnt., įsigijimo data 2014-12-31), kurio bendra įsigijimo vertė – 153,50 euro be PVM.

4. Plungės rajono savivaldybės dalininko įnašas į Viešosios įstaigos Plungės rajono greitosios medicinos pagalbos grynąjį turtą sudaro 75416,98 eurus.

**3. Kodėl būtina priimti sprendimą, kokių pozityvių rezultatų laukiama.** Nuo 2023 m. liepos  1 d. veiksianti GMP tarnyba bus kuriama jau veikiančių savivaldybių GMP viešųjų įstaigų, kurių savininko teisės ir pareigos bus perduotos valstybei, pagrindu, t. y. Sveikatos apsaugos ministerija, perėmusi jų savininkų teises ir pareigas, šias visas viešąsias įstaigas reorganizuos į vieną viešąją įstaigą GMP tarnybą. Plungės rajono savivaldybės – viešosios įstaigos Plungės rajono greitosios medicinos pagalbos dalininkės– turtinės ir neturtinės teisės ir pareigos bus perduotos valstybės nuosavybėn.

**4. Siūlomos teisinio reguliavimo nuostatos.** Sveikatos apsaugos ministerija, siekdama paspartinti GMP reformos įgyvendinimą, siūlo savivaldybėms atskirti GMP viešųjų įstaigų savininko teisių ir pareigų perdavimo klausimą nuo turto perdavimo klausimo, t. y. pirmiausiai savivaldybių tarybos turėtų priimti sprendimus dėl savininko teisių ir pareigų perdavimo valstybei, o turtinius klausimus bus galima spręsti vėlesniuose savivaldybių tarybos posėdžiuose.

Savivaldybių veiksmai, kurių GMP atskiras juridinis asmuo:

*Savininko teisės:*

•Savivaldybių sprendimai atiduoti savininko teises valstybei (iki 2022-10-15)

•LRV nutarimas perimti savininko teises valstybės nuosavybėn (iki 2022-12-01)

•LRV nutarimas dėl sutikimo reorganizuoti buvusias savivaldybių VŠĮ GMP (kurių savininko teises pasiėmėme valstybės nuosavybėn) (iki 2022-12-01)

•VŠĮ GMP reorganizavimo pradžia (2023-01-01)

•VŠĮ GMP tarnybos įstatų, struktūros, pareigybių sąrašo tvirtinimas (įsigalios 2023 m. liepos 1 d.) (iki 2023-03-01)

•VŠĮ GMP tarnybos darbo pradžia (reorganizavimo pabaiga) (2023-07-01)

*Turto valdymo:*

•LRV nutarimas perimti savininko teises valstybės nuosavybėn (iki 2022-12-01)

•LRV nutarimas perimti savivaldybių turtą valstybės nuosavybėn (iki 2023-03-01)

**5. Pateikti skaičiavimai, išlaidų sąmatos, nurodyti finansavimo šaltiniai.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** Projektas rengtas atsižvelgiant į norminius teisės aktus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** VšĮ Plungės rajono GMP ir Lietuvos Respublikos sveikatos apsaugos ministerijai iki 2022 m. spalio 15 d.

**11. Kita svarbi informacija.** Nėra.

Rengėja

savivaldybės gydytoja Oresta Gerulskienė