**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBINĖS MIŠKŲ ŪKIO PASKIRTIES ŽEMĖS SKLYPO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PLUNGĖS RAJONO SAVIVALDYBEI**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 40 punktu, 16 straipsnio 2 dalies 27 punktu, Lietuvos Respublikos žemės įstatymo 7 straipsnio 3 dalimi, Lietuvos Respublikos miškų įstatymo 4 straipsnio 12 dalimi ir 5 straipsnio 51 dalimi bei atsižvelgdama į valstybės įmonės Valstybinių miškų urėdijos 2022 m. rugpjūčio 31 d. raštą Nr. 77-S-3767 „Dėl patikėjimo teisės nutraukimo“, Plungės rajono savivaldybės taryba n u s p r e n d ž i a:

1. Prašyti Lietuvos Respublikos Vyriausybės perduoti Plungės rajono savivaldybei valdyti, naudoti ir disponuoti juo patikėjimo teise valstybės įmonės Valstybinių miškų urėdijos patikėjimo teise valdomą valstybinės miškų ūkio paskirties žemės sklypą (naudojimo būdas – ūkinių miškų sklypai), unikalus Nr. 4400-1680-6840, kadastrinis Nr. 6874/0011:417, sklypo plotas – 5,8802 ha, esantį Plungės rajono savivaldybėje, Nausodžio seniūnijoje, Noriškių kaime, Medelyno g. 1, valstybinei funkcijai – prižiūrėti, saugoti ir tvarkyti viešosios paskirties rekreacijai ir poilsiui patikėjimo teise perduotus valstybinės miško žemės sklypus – įgyvendinti.

2. Įgalioti Plungės rajono savivaldybės administracijos direktorių:

2.1. parengti ir pateikti Lietuvos Respublikos Vyriausybei dokumentus dėl šio sprendimo 1-ame punkte nurodyto valstybinės miškų ūkio paskirties žemės sklypo perdavimo Plungės rajono savivaldybei valdyti, naudoti ir disponuoti juo patikėjimo teise;

2.2. pasirašyti šio sprendimo 1-ame punkte nurodyto valstybinės miškų ūkio paskirties žemės sklypo priėmimo–perdavimo aktą.

Savivaldybės meras

SUDERINTA:

Administracijos direktorius Mindaugas Kaunas

Architektūros ir teritorijų planavimo skyriaus vedėjas Tomas Jocys

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL VALSTYBINĖS MIŠKŲ ŪKIO PASKIRTIES ŽEMĖS SKLYPO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PLUNGĖS RAJONO SAVIVALDYBEI“** |
| 2022 m. spalio 3 d.  Plungė |

**1. Parengto teisės akto projekto tikslai, uždaviniai, problemos esmė.**

Tikslas – teisės aktų nustatyta tvarka perimti 5,8802 ha ploto valstybinės miškų ūkio paskirties žemės sklypą, esantį Nausodžio seniūnijoje, Noriškių kaime, Medelyno g. 1, valdyti patikėjimo teise.

**2. Kaip šiuo metu yra sprendžiami projekte aptarti klausimai.**

2022 m. rugpjūčio 31 d. gautas valstybės įmonės Valstybinių miškų urėdijos raštas Nr. 77-S-3767, kuriame nurodoma, kad neprieštarauja patikėjimo teise valdomo žemės sklypo (kadastrinis Nr. 6874/0011:0417) patikėjimo teisės nutraukimui.

**3. Kodėl būtina priimti sprendimą, kokių pozityvių rezultatų laukiama.**

Plungės rajono savivaldybei perėmus patikėjimo teise valdomą žemės sklypą, būtų įrengtas miesto (dendrologinis) parkas, sudarytos sąlygos visuomenei, bendruomenėms įsitraukti į medžių, krūmų pažinimą, suprasti miškų, želdynų ekologinę svarbą, tenkinti būtinuosius miestiečių sveikatinimo ir poilsio poreikius.

**4. Siūlomos teisinio reguliavimo nuostatos.**

Pagal Plungės miesto bendrojo plano sprendinius, norimas perimti Valstybinei miškų urėdijai patikėjimo teise priklausantis, tačiau jos funkcijoms vykdyti nebereikalingas medelynas, numatomas kaip naujai formuojamas miesto želdynas, kuriame esančią medžių įvairovę būtų galima pritaikyti visuomenės poreikiams. Savivaldybės administracija negali skirti ir naudoti Savivaldybės, valstybės ar struktūrinių fondų lėšų ne jai patikėjimo ar panaudos teise valdomoms teritorijoms tvarkyti.

**5. Pateikti skaičiavimus, išlaidų sąmatas, nurodyti finansavimo šaltinius.**

Savivaldybės, valstybės ar struktūrinių fondų lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos požymių nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Savivaldybės tarybai priėmus teigiamą sprendimą, savivaldybės administracija rengs vyriausybės nutarimo projektą ir pradės derinimo procedūras su institucijomis.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* | *teigiamas* |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* | *teigiamas* |  |
| *Administracinei naštai* |  |  |
| *Regiono plėtrai* | *teigiamas* |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo vyr. specialistė Laura Baumilė