**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS VIEŠOJO SEKTORIAUS SUBJEKTŲ** **ILGALAIKIO TURTO NUSIDĖVĖJIMO (AMORTIZACIJOS) NORMATYVŲ SĄRAŠO PATVIRTINIMO**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2022 m. birželio 14 d. įsakymu Nr. 1K-217 „Dėl finansų ministro 2008 m. gegužės 8 d. įsakymo Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“ (toliau – 12-asis VSAFAS) 57 punktu ir 13-ojo viešojo sektoriaus apskaitos ir finansinės atskaitomybės standarto „Ilgalaikis nematerialusis turtas“, patvirtinto Lietuvos Respublikos finansų ministro 2022 m. birželio 14 d. įsakymu Nr. 1K-218 „Dėl finansų ministro 2008 m. liepos 16 d. įsakymo Nr. 1K-238 „Dėl Viešojo sektoriaus apskaitos ir finansinės atskaitomybės 13-ojo standarto patvirtinimo“ pakeitimo“ (toliau – 13-asis VSAFAS) 38 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvų sąrašą (pridedama).
2. Nustatyti Savivaldybės viešojo sektoriaus subjektams minimalią ilgalaikio materialiojo turto vertę (įsigijimo ar pasigaminimo savikainą), kuri yra 500 (penki šimtai) eurų. Šis kriterijus netaikomas nekilnojamajam turtui, kilnojamosioms kultūros vertybėms, kitoms vertybėms, transporto priemonėms, šaunamiesiems ginklams, išskyrus vienkartinius šaunamuosius ginklus.
3. Savivaldybės viešojo sektoriaus subjektams nepavykus objektyviai nustatyti ilgalaikio materialiojo turto naudingo tarnavimo laiko, turi būti taikomi 12-ojo VSAFAS 4 priede nustatyti nusidėvėjimo ekonominiai normatyvai, nematerialiojo turto – 13-ojo VSAFAS 3 priede nustatyti nusidėvėjimo ekonominiai normatyvai.
4. Pripažinti netekusiu galios Plungės rajono savivaldybės tarybos 2021 m. gruodžio 27 d. sprendimą Nr. T1-340 „Dėl Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvų sąrašo patvirtinimo“.
5. Nustatyti, kad šis sprendimas įsigalioja 2022 m. lapkričio 1 d. ir galioja įsigytiems naujiems turto vienetams.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Buhalterinės apskaitos skyriaus vedėja Genovaitė Pečkauskienė

Sprendimą rengė Turto skyriaus vedėja Živilė Bieliauskienė

PATVIRTINTA

Plungės rajono savivaldybės

tarybos 2022 m. spalio 27 d.

sprendimu Nr. T1-

**PLUNGĖS RAJONO SAVIVALDYBĖS VIEŠOJO SEKTORIAUS SUBJEKTŲ ILGALAIKIO TURTO NUSIDĖVĖJIMO (AMORTIZACIJOS) NORMATYVŲ SĄRAŠAS**

| Eil. Nr. | Ilgalaikio turto grupės ir rūšys | Turto nusidėvėjimo (amortizacijos) normatyvai (metais) |
| --- | --- | --- |
|  | NEMATERIALUSIS TURTAS |  |
| 1. | Programinė įranga, jos licencijos\* ir techninė dokumentacija | 3 |
| 2. | Patentai, išradimai, licencijos, įsigytos autorių ir kitos teisės\* | 9 |
| 3. | Kitas nematerialusis turtas (vaizdo klipai, garso įrašai, tekstai apie lankytinus objektus, interneto svetainė, mobiliosios programėlės, galimybių studijos, ilgalaikiai planai ir kt.) | 9 |
| 4. | Prestižas | 14 |
|  | MATERIALUSIS TURTAS |  |
| 5. | Pastatai: |  |
| 5.1. | Kapitaliniai mūriniai pastatai (sienos 2,5 ir daugiau plytų storio, gelžbetonio; perdangos ir denginiai – gelžbetoniniai ir betoniniai), monolitinio gelžbetonio pastatai, stambių blokų (perdangos ir denginiai – gelžbetoniniai) pastatai | 130 |
| 5.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdangos ir denginiai – gelžbetoniniai, betoniniai arba mediniai) | 90 |
| 5.3. | Tašytų rąstų pastatai | 50 |
| 5.4. | Surenkamieji, išardomieji, moliniai ir kiti pastatai | 18 |
| 6. | Infrastruktūros ir kiti statiniai: |  |
| 6.1. | Infrastruktūros statiniai: |  |
| 6.1.1. | Tiltai, viadukai, tuneliai: |  |
| 6.1.1.1. | Betoniniai, gelžbetoniniai, akmens | 100 |
| 6.1.1.2. | Metaliniai | 45 |
| 6.1.1.3. | Mediniai | 20 |
| 6.1.2. | Melioracijos statiniai |  |
| 6.1.2.1. | Magistraliniai grioviai | 40 |
| 6.1.2.2. | Apsauginiai grioviai | 30 |
| 6.1.2.3. | Statiniai grioviuose (reguliatoriai, tiltai, vandens pralaidos, greitvietės, slenksčiai, lieptai ir kt.) | 60 |
| 6.1.2.4. | Drenažas ir jo statiniai | 60 |
| 6.1.2.5. | Pylimai | 50 |
| 6.1.2.6. | Tvenkinių užtvankos ir vandens nuleistuvai | 60 |
| 6.1.2.7. | Siurblinės | 40 |
| 6.1.2.8. | Drėkinimo vamzdynai ir įrenginiai | 30 |
| 6.1.3. | Keliai | 20 |
| 6.1.4. | Ryšių, komunikacijų tinklai, kanalizacijos sistemos, vandens, šilumos, elektros energijos tiekimo sistemos | 20 |
| 6.2. | Kiti statiniai: |  |
| 6.2.1. | Aikštelės, pėsčiųjų-dviračių takai ( automobilių stovėjimo aikštelės, apžvalgos aikštelės, konteinerių aikštelės, krepšinio, teniso, tinklinio, gimnastikos, riedutininkų ir kitos aikštelės su įrenginiais, vaikų žaidimo aikštelės, skverai ir kt.) | 20 |
| 6.2.2. | Laiptai | 20 |
| 6.2.3. | Tvoros ( kapinių, aikštelių) | 20 |
| 6.2.4. | Statiniai ( kuro saugykla, perpumpavimo stotis, vandens bokštai, stoginė, fontanas, valdymo punktas, estrados pastatai, prieplaukos ir kt.) | 20 |
| 6.2.5. | Kiemo statiniai (kiemo aikštelės, arteziniai gręžiniai, kanalizacijos šuliniai, tvoros, siurblinės, lauko tualetas ir kt.) | 20 |
| 7. | Mašinos ir įrenginiai: |  |
| 7.1. | Gamybos mašinos ir įrenginiai | 20 |
| 7.2. | Ginkluotė, ginklai ir karinė technika | 35 |
| 7.3. | Medicinos įranga | 8 |
| 7.4. | Apsaugos įranga (vaizdo stebėjimo sistemos, greitaeigės kameros, priešgaisrinės signalizacijos ir kt.) | 7 |
| 7.5. | Filmavimo, fotografavimo, mobiliojo telefono ryšio įrenginiai: |  |
| 7.5.1. | Filmavimo, fotografavimo įrenginiai | 4 |
| 7.5.2. | Mobiliojo telefono ryšio įrenginiai | 2 |
| 7.6. | Radijo ir televizijos, informacinių ir ryšių technologijų tinklų valdymo įrenginiai ir įranga (garso gidai, diktofonai) | 10 |
| 7.7. | Kitos mašinos ir įrenginiai: |  |
| 7.7.1. | Transporto priemonės (įrenginiai) (traktorius - žoliapjovė, sodo traktoriukas ir kt. ) | 8 |
| 7.7.2. | Šilumos mašinos ir įrenginiai (šildymo katilas, dujinis šildymo katilas ir kt.) | 10 |
| 7.7.3. | Darbo mašinos ir įrenginiai (vejapjovės, žoliapjovės, benzininiai pjūklai, krūmapjovės ir kt.) | 5 |
| 7.7.4. | Kiti įrenginiai (keltuvas neįgaliesiems, saulės fotovoltinė jėgainė, liftai ir kt.) | 15 |
| 8. | Transporto priemonės: |  |
| 8.1. | Lengvieji automobiliai ir jų priekabos | 10 |
| 8.2. | Specialieji automobiliai | 7 |
| 8.3. | Autobusai, krovininiai automobiliai, jų priekabos ir puspriekabės | 7 |
| 8.4. | Kitos transporto priemonės | 14 |
| 9. | Baldai ir biuro įranga: |  |
| 9.1. | Baldai | 8 |
| 9.2. | Kompiuteriai ir jų įranga (serveriai ir kt.) | 5 |
| 9.3. | Kopijavimo, spausdinimo, dokumentų dauginimo ir dokumentų naikinimo priemonės | 5 |
| 9.4. | Kita biuro įranga | 8 |
| 9.5. | Informaciniai stendai | 5 |
| 10. | Kitas ilgalaikis materialusis turtas: |  |
| 10.1. | Scenos meno priemonės | 15 |
| 10.2. | Muzikos instrumentai | 12 |
| 10.3. | Kitas ilgalaikis materialusis turtas | 10 |

\*Jeigu patentai, išradimai, licencijos ar kitos teisės yra įsigyti konkrečiam laikotarpiui, tokio laikotarpio trukmė laikoma naudingo tarnavimo laiku ir juo remiantis skaičiuojama amortizacija. Šiuo atveju lentelėje nurodyti amortizacijos normatyvai netaikomi.

Jeigu nepavyksta objektyviai nustatyti nematerialiojo ar materialiojo turto naudingo tarnavimo laiko, turi būti taikomi 12-ojo VSAFAS 4 priede ir 13-ojo VSAFAS 3 priede nustatyti nematerialiojo ir materialiojo turto amortizaciniai ekonominiai normatyvai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS VIEŠOJO SEKTORIAUS SUBJEKTŲ** **ILGALAIKIO TURTO NUSIDĖVĖJIMO (AMORTIZACIJOS) NORMATYVŲ SĄRAŠO PATVIRTINIMO“**

2022 m. spalio 12 d.

Plungė

**1. Parengto teisės akto projekto tikslai.** Patvirtinti Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvus**.**

**2. Kaip šiuo metu yra sprendžiami projekte aptarti klausimai.** Plungės rajono savivaldybės administracija dirbo pagal Plungės rajono savivaldybės tarybos 2021 m. gruodžio 27 d. sprendimo Nr. T1-340 „Dėl Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvų sąrašo patvirtinimo“ nuostatas.

**3. Kodėl būtina priimti sprendimą, kokių pozityvių rezultatų laukiama.** Lietuvos Respublikos Vyriausybės 2009 m. birželio 10 d. nutarimas Nr. 564 „Dėl Minimalios ilgalaikio materialiojo turto vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams sąrašo patvirtinimo“ nuo 2022 m. gegužės 1 d. neteko galios, todėl būtina tikslinti Plungės rajono savivaldybės tarybos 2021 m. gruodžio 27 d. sprendimą Nr. T1-340 „Dėl Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvų sąrašo patvirtinimo“.

**4. Siūlomos teisinio reguliavimo nuostatos.** Lietuvos Respublikos finansų ministro 2022 m. birželio 14 d. įsakymo Nr. 1K-217 „Dėl finansų ministro 2008 m. gegužės 8 d. įsakymo Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“ (toliau – 12-asis VSAFAS) 57 punktas ir 13-ojo viešojo sektoriaus apskaitos ir finansinės atskaitomybės standarto „Ilgalaikis nematerialusis turtas“, patvirtinto Lietuvos Respublikos finansų ministro 2022 m. birželio 14 d. įsakymo Nr. 1K-218 „Dėl finansų ministro 2008 m. liepos 16 d. įsakymo Nr. 1K-238 „Dėl Viešojo sektoriaus apskaitos ir finansinės atskaitomybės 13-ojo standarto patvirtinimo“ pakeitimo“ (toliau – 13-asis VSAFAS) 38 punktas.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galiosPlungės rajono savivaldybės tarybos 2021 m. gruodžio 27 d. sprendimą Nr. T1-340 „Dėl Plungės rajono savivaldybės viešojo sektoriaus subjektų ilgalaikio turto nusidėvėjimo (amortizacijos) normatyvų sąrašo patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos apraiškų pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės viešojo sektoriaus subjektams.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Efektyviau sprendžiamas turto valdymas.* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja  Živilė Bieliauskienė