**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ PAKEITIMO** |
| 2022 m. spalio 27 d. Nr. T1- |
| Plungė |

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.1 ir 4.2 papunkčius ir išdėstyti juos taip:

„4.1. priemiesčio reguliaraus susisiekimo autobusais įkainis yra 1,14 Eur/km (iš jų: 1,05 Eur/km – be PVM ir 0,09 Eur/km – 9 proc. PVM);

4.2. miesto reguliaraus susisiekimo autobusais įkainis yra 1,41 Eur/km (iš jų: 1,29 Eur/km – be PVM ir 0,12 Eur/km – 9 proc. PVM).“

2. Patvirtinti, kad šio sprendimo 1 punkte nustatyti įkainiai būtų taikomi nuo 2022 m. spalio 1 dienos.

3. Pripažinti netekusiu galios Plungės rajono savivaldybės tarybos 2019 m. rugsėjo 26 d. sprendimo Nr. T1-216 „Dėl pavedimo UAB „Plungės autobusų parkas“ teikti keleivių vežimo autobusais Plungės miesto ir priemiesčio reguliaraus susisiekimo maršrutais paslaugas ir pritarimo laikinosioms keleivių vežimo Plungės miesto ir priemiesčio reguliaraus susisiekimo maršrutais sutartims“ 3 punktą.

4. Pripažinti netekusiu galios Plungės rajono savivaldybės tarybos 2022 m. liepos 28 d. sprendimą Nr. T1-178 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“.

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Vietos ūkio skyriaus vedėjo pavaduotoja Odeta Petkuvienė

**PLUNGĖS RAJONO SAVIVALDYBĖS ADMINISTRACIJOS**

**Vietos ūkio skyrius**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ PAKEITIMO“**

2022 m. spalio 11 d.

Plungė

**1. Parengto teisės akto projekto tikslai, uždaviniai, problemos esmė.** Perindeksuoti 2020 m. lapkričio 18 d. sutartyje Nr. BT6 -01-724 nurodytus įkainius kas kalendorinį ketvirtį, suderintu vartotojų kainų indeksu (toliau – SVKI ) nustatytu -5,52 proc. dydžiu, vadovaujantis Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.3 punktu ir jį keitusiais tarybos sprendimais (2019 m. rugsėjo 25 d. Nr. T1-216, 2022 m. liepos 28 d. Nr. T1-178 ) ir, atsižvelgiant į Lietuvos statistikos departamento duomenis, paskelbtus 2022 m. spalio 11 d., oficialiosios statistikos portalo elektroninėje svetainėje (pridedamas 1 priedas) dėl SVKI ketvirčio vidutinio pokyčio, kuris, pasibaigus III kalendoriniam ketvirčiui, sudaro -5,52 proc. pokytį bei į UAB „Plungės autobusų parkas“ 2022 m. spalio 11 d. gautą prašymą Nr. 22-102/AG-5773 „Dėl 2020 m. lapkričio 18 d. sutarties Nr. BT6-01-724 įkainių perindeksavimo“ (pridedamas 1 priedas).

**2. Kaip šiuo metu yra sprendžiami projekte aptarti klausimai.** Viešojo transporto keleivių pavėžėjimo paslaugų įkainiai perindeksuojami vadovaujantis Plungės rajono savivaldybės tarybos 2022 m. balandžio 28 d. sprendimu Nr.T1-122 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“ sutarties 1.2.3 papunkčiu, po pasibaigusio ketvirčio vidutiniu metiniu suderintu vartotojų kainų indeksu (SVKI), pasirašant sutarties papildomą susitarimą. Perindeksuoti įkainiai pradedami taikyti nuo prasidėjusio kalendorinio ketvirčio pirmo mėnesio 1 dienos, t. y. spalio 1 dienos.

**3. Kodėl būtina priimti sprendimą, kokių pozityvių rezultatų laukiama.** UAB „Plungės autobusų parkas“ (toliau – Įmonė) pagrindinė veikla – keleivių vežimas autobusais. Pagrindinę Įmonės sąnaudų sudedamąją dalį sudaro kuro išlaidos. Spartus kuro kainų augimas lemia didesnes kuro išlaidas, kurias patiria Įmonė, teikdama keleivių pavėžėjimo paslaugas. Perindeksavus priemiesčio ir miesto reguliaraus susisiekimo autobusais įkainių dydį kas kalendorinį ketvirtį ir jį pradedant taikyti nuo kalendorinio ketvirčio pirmo mėnesio 1 dienos, Įmonė išvengs nuostolių.

**4. Siūlomos teisinio reguliavimo nuostatos.** Vadovaujantis Plungės rajono savivaldybės tarybos 2022 m. balandžio 28 d. Nr. T1-122 1 punktu ir Sutarties I skyriaus „Sutarties sąlygos“ 1.2.3 papunkčiu bei atsižvelgus į Lietuvos statistikos departamento duomenis, paskelbtus 2022 m. spalio 11 d. dėl pasibaigusio ketvirčio vidutinio metinio SVKI pokyčio – -5,52 proc., bus įgyvendinta 2022 m. balandžio 28 d. tarybos sprendimo Nr. T1-122 1 ir 3 punktų nuostatos.

**5. Pateikti skaičiavimus, išlaidų sąmatas, nurodyti finansavimo šaltinius.** Vežimo paslaugų finansavimas UAB „Plungės autobusų parkas“ skiriamas iš Savivaldybės biudžete numatytų lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.1 ir 4.2 papunkčius.

Pripažinti netekusiu galios Plungės rajono savivaldybės tarybos 2019 m. rugsėjo 26 d. sprendimo Nr. T1-216 „Dėl pavedimo UAB „Plungės autobusų parkas“ teikti keleivių vežimo autobusais Plungės miesto ir priemiesčio reguliaraus susisiekimo maršrutais paslaugas ir pritarimo laikinosioms keleivių vežimo Plungės miesto ir priemiesčio reguliaraus susisiekimo maršrutais sutartims“ 3 punktą ir 2022 m. liepos 28 d. sprendimą Nr. T1-178 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Tikimybės nėra.

**8. Nurodyti, kieno iniciatyva sprendimo projektas yra parengtas.** UAB „Plungės autobusų parkas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės autobusų parkas“, Vietos ūkio skyriui ir Buhalterinės apskaitos skyriui.

**11. Kita svarbi informacija.**

PRIDEDAMA: UAB „Plungės autobusų parkas“ 2022 m. spalio 11 d. raštas Nr. 22-102/AG-5773 „Dėl 2020 m. lapkričio 18 d. sutarties Nr. BT6-01-724 įkainių perindeksavimo“.

**12.** **Numatomo teisinio reguliavimo poveikio vertinimas.**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Įmonė dėl kuro kainų pokyčio išvengs nuostolių* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vedėjo pavaduotoja Odeta Petkuvienė