|  |  |  |  |
| --- | --- | --- | --- |
| Adresatams pagal sąrašą | 2022-09 - | Nr. | (10.1.1.2E-421)10 |
|  |  |  |
|  |  |  |

**DĖL KUO SKUBESNIO VIEŠŲJŲ GREITOSIOS MEDICINOS PAGALBOS ĮSTAIGŲ SAVININKO TEISIŲ IR PAREIGŲ PERDAVIMO**

Sveikatos apsaugos ministerija, siekdama nuoseklaus ir sklandaus greitosios medicinos pagalbos (toliau – GMP) reformos įgyvendinimo ir siekdama įgyvendinti 2022 m. gegužės 19 d. priimtų Lietuvos Respublikos sveikatos priežiūros įstaigų įstatymo 39 straipsnio pakeitimo įstatymo ir Lietuvos Respublikos sveikatos sistemos įstatymo 2 straipsnio pakeitimo ir įstatymo papildymo 191 straipsniu įstatymo (toliau – GMP įstatymai) nuostatas, 2022 m. birželio mėnesį kreipėsi į Jus prašydama dėl savivaldybei priklausančių savivaldybių GMP viešųjų įstaigų savininko teisių ir pareigų bei viešosios įstaigos GMP veiklai naudojamo savivaldybės turto perdavimo valstybės nuosavybėn ir iki 2022 m. rugsėjo 15 d. priimti savivaldybių tarybų sprendimus dėl savininko teisių ir pareigų bei turto perdavimo valstybės nuosavybėn.

Informuojame, kad savivaldybių GMP viešųjų įstaigų, veikiančių kaip atskiri juridiniai asmenys, skaičius yra 17, o iki šios dienos sprendimus dėl savivaldybių GMP viešųjų įstaigų savininko teisių ir pareigų perdavimo yra priėmusios tik 6 savivaldybės.

Pažymime, kad nuo 2023 m. liepos  1 d. veiksianti GMP tarnyba bus kuriama jau veikiančių savivaldybių GMP viešųjų įstaigų, kurių savininko teisės ir pareigos bus perduotos valstybei, pagrindu, t. y. Sveikatos apsaugos ministerija, perėmusi jų savininkų teises ir pareigas, šias visas viešąsias įstaigas reorganizuos į vieną viešąją įstaigą GMP tarnybą. Todėl jūsų sprendimai yra labai svarbūs.

Sveikatos apsaugos ministerija, siekdama paspartinti GMP reformos įgyvendinimą, siūlo savivaldybėms atskirti GMP viešųjų įstaigų savininko teisių ir pareigų perdavimo klausimą nuo turto perdavimo klausimo, t. y. pirmiausiai savivaldybės taryba turėtų priimti sprendimus dėl savininko teisių ir pareigų perdavimo valstybei, o turtinius klausimus bus galima spręsti vėlesniuose savivaldybės tarybos posėdžiuose (išskyrus tuos atvejus, jei sprendimai tiek dėl savininko teisių ir pareigų, tiek dėl turto galimi priimti iki nurodytos datos).

Pažymime, kad Sveikatos apsaugos ministerijai ypatingai svarbu kuo greičiau turėti visųsavivaldybių GMP viešųjų įstaigų, kurios veikia kaip atskiri juridiniai asmenys, savininkų teises ir pareigas, o tam reikia, kad savivaldybių tarybos kuo greičiau priimtų sprendimus dėl GMP viešųjų įstaigų savininko teisių ir pareigų atidavimo valstybei.

Atkreipiame dėmesį, kad Sveikatos apsaugos ministerija yra preliminariai numačiusi GMP tarnybos steigimo terminus[[1]](#footnote-1):

|  |  |  |
| --- | --- | --- |
| Eil. Nr. | Veiksmas | Terminas |
| 1. | Savivaldybių tarybų sprendimų dėl savivaldybių GMP viešųjų įstaigų savininko teisių ir pareigų perdavimo valstybei priėmimas. | Iki 2022 m. spalio 15 d. |
| 2. | Vyriausybės nutarimo dėl perduotų savivaldybių GMP viešųjų įstaigų savininko teisių ir pareigų perėmimo valstybės nuosavybėn derinimas, svarstymas Vyriausybės kanceliarijoje ir priėmimas Vyriausybės posėdyje. | Iki 2022 m. gruodžio 15 d. |
| 3. | Valstybės pasiimtų GMP viešųjų įstaigų savininko teisių ir pareigų registravimas. | Iki 2022 m. gruodžio 31 d. |
| 4. | GMP viešųjų įstaigų reorganizavimas (reorganizavimo sąlygų parengimas, paskelbimas, tvirtinimas) | Nuo 2023 m. sausio 1 d. – 2023 m. liepos 1 d. |

Atsižvelgdami į tai, kas anksčiau paminėta, prašome savivaldybių tarybų sprendimus dėl GMP viešųjų įstaigų savininko teisių ir pareigų perdavimo valstybei priimti ne vėliau kaip iki **2022 m. spalio 15 d**.

Sveikatos apsaugos ministerija pažymi, kad savivaldybių taryboms laiku nepriėmus sprendimų dėl savivaldybių GMP viešųjų įstaigų savininko teisių ir pareigų perdavimo valstybės nuosavybėn, ne~~be~~bus spėta šių įstaigų įtraukti į reorganizavimo procesą nuo 2023 m. sausio 1 d. Be to~~,~~ tai sukeltų papildomų problemų ir pačių GMP viešųjų įstaigų veiklos tęstinumui (nuo 2023 m. liepos 1 d. GMP viešoji įstaiga, kaip savarankiškas juridinis asmuo, nebegalės teikti GMP paslaugų, jei įstaiga nedalyvaus reorganizavime, tai nebus teisinės pareigos užtikrinti savaiminį GMP įstaigų darbuotojų darbo santykių tęstinumą naujojoje GMP tarnyboje ir pan.).

Iškilus klausimams dėl šio rašto vykdymo, prašome kreiptis į šio rašto rengėjus.

Sveikatos apsaugos ministras Arūnas Dulkys

V. Buzytė, tel. (8 5) 266 1479, el. p. [viktorija.buzyte@sam.lt](mailto:viktorija.buzyte@sam.lt)

K. Rušinskas, tel. (8 5) 2604898, el. p. [kazys.rusinskas@sam.lt](mailto:kazys.rusinskas@sam.lt)

**Lietuvos Respublikos sveikatos apsaugos ministerijos 2022 m. rugsėjo d. rašto  
Nr. adresatų sąrašas**

Vilniaus miesto savivaldybei

Kauno miesto savivaldybei

Panevėžio miesto savivaldybei

Šiaulių miesto savivaldybei

Klaipėdos miesto savivaldybei

Jonavos rajono savivaldybei

Kauno rajono savivaldybei

Plungės rajono savivaldybei

Mažeikių rajono savivaldybei

Radviliškio rajono savivaldybei

Alytaus rajono savivaldybei

1. Plane nurodyti terminai tik dėl GMP viešųjų įstaigų, kurios veikia kaip atskiri juridiniai asmenys, savininko teisių ir pareigų perdavimo. [↑](#footnote-ref-1)