**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 2 dalimi, 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei atsižvelgdama į Plungės lopšelio-darželio „Vyturėlis“ 2022 m. liepos 11 d. raštą Nr. D2-49, Plungės rajono savivaldybės taryba nusprendžia:

1. Leisti nurašyti pripažintą nereikalingu ir netinkamu naudoti Plungės rajono savivaldybei nuosavybės teise priklausantį ir Plungės lopšelio-darželio „Vyturėlis“ patikėjimo teise valdomą nekilnojamąjį turtą – krepšinio aikštelę, esančią Birutės g. 22B, Plungėje, inventorinis Nr. 0120301, likutinė vertė – 537,37 Eur.
2. Įpareigoti Plungės lopšelio-darželio „Vyturėlis“ direktorių organizuoti nurodyto sprendimo 1 punkte nekilnojamojo turto likvidavimą ir nurašymą teisės aktų nustatyta tvarka.

|  |  |
| --- | --- |
| Savivaldybės meras |  |

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

|  |
| --- |
|  |

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO NURAŠYMO“**

2022 m. spalio 6 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas, siekiant nurašyti Plungės rajono savivaldybei priklausantį Plungės lopšelio-darželio „Vyturėlis“ patikėjimo teise valdomą nekilnojamąjį turtą.

**2. Kaip šiuo metu yra sprendžiami projekte aptarti klausimai.** Sprendimo projekte siūlomas nurašyti nekilnojamasis turtas – krepšinio aikštelė – yra fiziškai nusidėvėjęs ir nebetinkamas naudoti. Plungės lopšelis-darželis „Vyturėlis“ turtą valdo patikėjimo teise, todėl įstaigos vadovo sprendimu turtas buvo pripažintas netinkamu naudoti. Nekilnojamasis turtas gali būti nurašomas Savivaldybės tarybos sprendimu, dėl šios priežasties teikiamas sprendimo projektas.

**3. Kodėl būtina priimti sprendimą, kokių pozityvių rezultatų laukiama.** Sprendimo projekte nurodytą statinį likvidavus, bus sutvarkyta teritorija.

**4. Siūlomos teisinio reguliavimo nuostatos.** Siūloma leisti nurašyti pripažintą netinkamu naudoti nekilnojamąjį turtą.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Sprendimo projektas parengtasdėlPlungės lopšelio-darželio „Vyturėlis“ 2022 m. liepos 11 d. gauto rašto Nr. D2-49.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės lopšeliui-darželiui „Vyturėlis“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Bus sutvarkyta teritorija* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė